گونئی آزربایجان سیغینماجیلار یاردیملاشما مرکزی یاخلاشیق 8 آیدیر فعالیته باشلاییبدیر و بو 8 آیدا بیر چوخ فیکیرداشلاریمیزا بللی میقدار دا یاردیمجی اولوبدور.
بو مرکزین یارانما ندنی هر کسه آیدین دیر و و یاپدیغی یاردیملار و آماجی ایسه آپ آچیق اورتادادیر و آرت نیتی اولمادان یولونا و یولوموزا دوام ائتمک ایسته ییریک. دئمه لیییک کی هر زامان اولدوغو کیمی داش آتانلار چوخ و یاردیم الی اوزالدانلار ایسه آز دیر تاسف ایله ، آما بیز بو آجی گرچکی گؤز اؤنونه آلاراق آدیم آتدیق و داها گوجلو آدیملار آتماقا دا قرارلیییک.
دئمه لییک کی بیزیم بو باشلاتدیغیمیز یاردیم آماج لی مرکزه تاسف له دوستلاریمیزین بیر سیراسی کی داها اؤنجه ده ن هر توپلانتی و یا باشقا بیر بنزه ر یئرلرده اولدوقلاریندا بئله بیر مرکزین یئرینین بوشلوغونو حیس ائدیب و قورولماسینی تمننی ائدیردیلر، 8 آی اؤنجه بو مرکز کی ایشه باشلادی بو یولداشلار بیر دفعه لیک بیله بو ایشین باشلانماسینا بیله هئچ بیر تپکی گؤسترمه دن قولاق آردی ائتدیلر .
بو قورولوشا سون آیلاردا ضربه وورمایا چالیشیلدی کی شوکورلر اولسون باشارا بیلمه دیلر و وورولان ضربه لر ایسه بوشا گئتدی. و بیزی داها گوجلندیردی.
مرکزین ایلک 8 آیی
گونئی آزربایجان سیغینماجیلار یاردیملاشما مرکزی باشدا بلیرتیلدیغی کیمی 8 آیدیر فعالیته باشلاییب دیر و بو سگگیز آیدا حاقسیزلیق لارا گؤز یوماراق ایلکه لریمیز یؤنونده گوجلو آتدیم لار آتماغا دوام ائتدی.
مرکزیمیزه گؤنده ریلن یاردیم 8 آی دا 3250 تورک لیراسی جیواریندا اولوب دور.
مرکز طرفینده ن ایسه بو یاردیم لاری احتیاجی اولان سویداشلاریمزین حئسابینا ( اؤز ایستک لری ایله) یاتیریلیب دیر و بوتون یاردیم لارین دکونت لاری بوتون سوسیال مئدیا حساب لاری ( فیس بوک ، تلگرام کانالی ، وب سایت) طریقی ایله بیلگی لری ساخلانماق شرطی ایله پایلاشیلیبدیر و مرکزین خرج لری ایسه ( تلفن و …) تک تک یازیلی دیر.
سون سؤز
گونئی آزربایجان میللی حرکاتی و بو یولدا مجادیله ائده ن لر تاریخ بویو ان قوتسال حرکات لاردان و حاقلی مجادیله لر سیراسیندا یئر آلماقدادیر. بو یولدا هر تک تک میللی فعال و آکتیویست لر ایچه ری و دیشاری و تک تک سیاسی پارتیالار و تشکیلات لار، وار گوج لری ایله ایران فاشیست رئژیمینین قارشیسیندا دوروب و آلینلارینین آغی ایله هئچ بیر یابانجی قووه لرده ن یاردیم آلمادان دایانیب و حاقسیزلیق لارا قارشی سس لرین دونیایا چاتتیرماق ایسته ییر لر.
بو یولدا مجادیله ائدیب و مجبور اولوب اؤز دوغما یوردو گونئی آزربایجانی ترک ائدن لرده وار. آنجاق، قوربت، چوخلو زورلوقلار ایله وطنی ترک ائده ن لری بعضاً زور دوروما سوخور و ساده جه مجبور قالیب حیاتین گئچیر مه گی دوشونورلر و بودا میللی حرکات دان اوزاقلاشمالاری و گونئی آزربایجان حرکاتیندان قوپمالارینا سبب اولور و بودا هم او شخصلر اوچون و هم بو قوتسال حرکته آغیر بیر ضربه اولور.
زامان بیرلیک زامانی؛ بوتون یورد دیشیندا یاشایان سویداشلاریمیز و آچیق دئسه ک الی جئبینه گئده ن سویداشلاریمیز، گلین بیر اولوب بو قوتسال حرکاتی داها گوجلندیره ک و هئچ بیر سویداشیمیزی زور دورومدا بوراخمایاق//
سیغینماجیلار یاردیملاشما مرکزی- گونئی آزربایجان
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab